 מוסקאט''ה: מושקא''ט נוס הוא עיקר הפרי. קניל''ה הוא צימרנ''ד. וקלאו''י הוא נעגלי''ך אף שהוא אינו עיקר הפרי מכל מקום עיקרו עומד לאכילה ע''כ שם פרי עליו לריחו. על הנענ''ה שקורין אותו מינט''ה נסתפק בתשובת גינת ורדים כלל א' סי' מ''א אם יש לברך עליה או לא ודעתו נוטה שלא לברך ובתשובת פרח שושן כלל א' סי' י''ג כתב שיש לברך עליה הנותן ריח טוב בפירות וכן המריח בקאו''י כתושה והיא חמה שריחה נודף ואדם נהנה מאותו ריח צריך לברך ועיין הלק''ט ח''ב סי' קט''ו. ועיין בס' בני חייא אם על חצי פרי מברך. ובגינת ורדים כלל א' סי' מ''ב: